Document ID: 32003R2244

Ir-Regolament tal-Kummissjoni (KE) Nru 2244/2003
tat-18 Diċembru, 2003
li jistabbilixxi disposizzjonijiet dettaljati dwar is-sistemi ta' sorveljanza tal-vapuri bażata fuq satellita
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi il-Komunitajiet Ewropew,
Wara li kkunsidrat ir-Regolament tal-Kunsill (KE) Nru 2371/2002 tal-20 ta' Diċembru, 2002 dwar il-konservazzjoni u l-isfruttament sostenibbli tar-riżorsi tas-sajd taħt il-Politika [1] tas-Sajd Komuni u partikolarment l-Artikolu 22(3) u l-Artikolu 23(5) tiegħu,
Billi:
(1) Skond l-Artikolu 22(1)(b) tar-Regolatment (KE) Nru 2371/2002, il-bastimenti tas-sajd huma pprojbiti milli jieħdu sehem f'attivitajiet bl-għan tal-Politika tas-Sajd Komuni kemm-il darba jkunu stallaw abbord sistema li tiffunzjona li tippermetti l-iskoperta u l-identifikazzjoni tal-bastiment b'sistemi ta' kontroll mill-bogħod.
(2) Huwa xieraq li jipprovdu illi mill-1 ta' Jannar, 2004, il-bastimenti kollha tas-sajd li jeċċedu b'kollox it-tul ta' 18-il metru, u mill-1 ta' Jannar, 2005, il-bastimenti tas-sajd kollha li jeċċedu b'kollox it-tul ta' 15-il metru għandhom jiġu suġġetti għal sistema ta' monitoraġġ tal-vapuri bażata fuq satellita (VMS).
(3) Il-bastimenti tas-sajd li jaħdmu esklussivament ġewwa l-linji bażi ta' l-Istati Membri ma għandhomx ikunu suġġetti għal dik l-obbligazzjoni peress illi l-impatt fuq l-attività tagħhom fuq ir-riżorsi huwa insinifikanti.
(4) Skond l-Artikolu 23(3) tar-Reglament (KE) Nru 2371/2002, L-Istati Membri għandhom jistabblixxu l-istruttura teknika u amministrattiva meħtieġa biex jassiguraw il-kontroll effettiv, l-ispezzjoni u l-infurzar, inklużi s-sistemi ta' kontroll bażati fuq satelliti.
(5) Disposizzjonijiet ta' VMS iktar stretti joħolqu l-potenzal biex iżidu l-effiċjenza u l-effettività tal-kontroll, kontroll u operazzjonijiet ta' sorveljanza kemm fil-baħar kif ukoll fuq l-art.
(6) Huwa xieraq li jistabbilixxu perjodu transitorju għall-applikazzjoni tad-disposizzjonijiet li jirrifieru għall-komunikazzjoni tal-velocità u għal-korsa tal-bastiment tas-sajd bla ħsara għal certi kondizzjonijiet.
(7) Il-VMS għandu japplika b'mod simili għal bastimenti tas-sajd tal-Komunità u bastimenti tas-sajd ta' pajjiżi terzi li jaħdmu fl-ibħra tal-Komunità.
(8) Minħabba l-adozzjoni ta' dawn id-disposizzjonijiet ġodda, huwa meħtieġ li jiġi mħassar ir-Regolament tal-Kummissjoni (KE) Nru 1489/97 tad-29 ta' Lulju, 1997 li jistabbilixxi regoli dettaljati sabiex jiġi applikat ir-Regolament tal-Kunsill (KEE) Nru 2847/93 rigward is-sistemi bażati fuq is-satelliti sabiex jissorveljaw il-bastimenti [2].
(9) Il-miżuri li hemm provvediment dwarhom f'dan ir-Regolament huma konformi mal-fehma tal-Kumitat ta' Tmexxija għas-Sajd u l-Akwakultura,
ADOTTAT DAN IR-REGOLAMENT:
KAPITOLU I
DISPOSIZZJONIJIET ĠENERALI
Artikolu 1
Is-Suġġett
Dan ir-Regolament jistabblixxi regoli dettaljati għat-tħaddim mill-Istati Membri ta' sistema ta' monitoraġġ tal-vapuri bis-satellita (VMS), kif previst fl-Artikolu 22(1)(b) u l-Artikolu 23(3) tar-Regolament (KE) Nru 2371/2002.
Artikolu 2
Ambitu
1. Dan ir-Regolament għandu japplika għal:
(a) bastimenti tas-sajd li jeċċedu b'kollox it-tul ta' 18-il metru mill-1 ta' Jannar, 2004; u
(b) bastimenti tas-sajd li jeċċedu b'kollox it-tul ta' 15-il metru mill-1 ta' Jannar, 2005.
2. Dan ir-Regolament m'għandux japplika għal bastimenti tas-sajd li huma użati esklussivament għall-isfruttament u akkwakultura u li jaħdmu esklussivament ġewwa l-linji ta' bażi ta' l-Istati Membri.
Artikolu 3
Ċentri ta' Monitoraġġ tas-Sajd
1. L-Istati Membri għandhom iħaddmu Ċentri ta' Monitoraġġ tas-Sajd (FMC).
2. L-FMC ta' l-Istati Membru għandu jikkontrolla:
(a) il-bastimenti tas-sajd li jtajru l-bandiera ta' dak l-Istat Membru, mingħajr ma jagħtu każ ta' l-ibħra jew il-port li jkunu fih;
(b) Il-bastimenti tal-Komunità li jtajru l-bandiera ta' Stati Membri oħra: u
(ċ) bastimenti tas-sajd ta' pajjiżi terzi waqt iż-żmien li jkunu fl-ibħra taħt is-sovranità u l-ġurisdizzjoni ta' dak l-Istat Membru.
3. L-Istati Membri jistgħu jħaddmu FMC konġunt.
KAPITOLU II
SORVELJANZA TAL-BASTIMENTI TAS-SAJD TAL-KOMUNITÀ BAŻATA FUQ SATELLITA
Artikolu 4
Ħtieġa ta' apparat li jsegwi l-movimenti bis-satellita fuq il-bastimenti tas-sajd tal-Komunità
Bastiment tas-sajd tal-Komunità suġġett għal VMS mhux permess li jitlaq minn port mingħajr pjan operazzjonali ta' apparat li jsegwi l-movimenti bis-satellita li jkun installat abbord.
Artikolu 5
Karatteristiċi ta' apparat li jsegwi l-movimenti bis-satelliti
1. L-apparati li jsegwu l-movimenti bis-satelliti installati abbord bastimenti tas-sajd tal-Komunità għandhom jassiguraw it-trasmissjoni awtomatika lil FMC ta' l-Istati Membri ta' reġistrazzjoni, f'kull ħin, tad-data dwar:
(a) l-identifikazzjoni tal-bastimenti tas-sajd;
(b) il-posizzjoni ġeografika l-iktar reċenti tal-bastiment tas-sajd, bi żball fil-posizzjoni li jkun inqas minn 500 metru, b'intervall kunfidenzjali ta' 99 fil-mija;
(ċ) id-data u l-ħin (espressi fil-Ħin Universali Kordinat (UTC) ta' l-iffissar tal-posizzjoni msemmija tal-bastiment tas-sajd;
(d) b'effett mill-1 ta' Jannar, 2006 il-velocità u d-direzzjoni tal-bastiment tas-sajd.
2. L-Istati Membri għandhom jadottaw il-miżuri xierqa biex jassiguraw li l-apparat li jsegwi l-movimenti bis-satelliti ma jirċevux u l-anqas jitrasmettu posizzjonijiet żbaljati u li jkunu protetti kontra kull tip ta' alterazzjonijiet manwali.
Artikolu 6
Responsabbiltajiet li jikkonċernaw l-apparati li jsegwu l-movimenti bis-satelliti
1. Il-kaptan ta' bastiment tas-sajd tal-Komunità għandu jassigura li l-apparati li jsegwu l-movimenti bis-satelliti huma kompletament funzjonanti fi kwalunkwe ħin u li d-data li hemm referenza għaliha fl-Artikolu 5(1) hi trasmessa.
2. Partikolarment il-kaptan ta' bastiment tas-sajd tal-Komunità għandu jassigura li:
(a) id-data m' hi mibdula bl-ebda mod:
(b) l-antenna jew l-antenni kkomunikati ma' l-apparat li jsegwi s-satelliti m'humiex imfixxkla bl-ebda mod;
(ċ) il-provvista ta' l-apparati li jsegwu s-satelliti m'humiex imfixxkla bl-ebda mod; u
(d) l-apparati li jsegwu s-satelliti m'humiex imneħħija mill-bastiment tas-sajd.
3. Apparat li jsegwi l-movimenti bis-satellita m'għandux jiġi distrutt, issirlu ħsara, isir inoperabbli jew jiġi b'xi mod imbagħbas.
Artikolu 7
Miżuri ta' kontroll li għandhom jiġu adottati mill-Istati Membri ta' reġistrazzjoni.
Kull Stat Membru għandu jassigura l-kontroll regolari ta' l-eżatezza tad-data msemmija fl-Artikolu 5(1) u għandhom jaġixxu malajr meta d-data ma tkunx eżatta.
Artikolu 8
Frekwenza tat-trasmissjoni tad-data
1. Kull Stat Membru għandu jassigura illi l-FMC tiegħu jirċievi, mill-inqas darba kull siegħa permeszz tal-VMS l-informazzjoni msemmija fl-Artikolu 5(1) rigward il-bastimenti tas-sajd li jtajru l-bandiera tiegħu u huma reġistrati fil-Komunità. L-FMC tista' tiddeċidi li tinħtieġ l-informazzjoni f'intervalli ta' żmien iqsar.
2. Minkejja l-paragrafu 1, il-frekwenza tat-trasmissjoni tad-data tista' tkun mill-inqas darba kull sagħtejn, jekk l-FMC għandu l-possibbiltà li jagħti l-posizzjoni attwali tal-bastimenti tas-sajd.
3. Meta bastiment tas-sajd ikun fil-port l-apparat li jsegwi l-movimenti bis-satellita jista' jintefa, suġġett għall-obbligu tan-notifikazzjoni minn qabel lil FMC ta' l-Istat Membru ta' reġistrazzjoni u lil FMC ta' l-Istat Membru tal-kosta u li jipprovdi illi r-rapport li jkun imiss juri li l-bastiment tas-sajd ma bidilx il-posizzjoni tiegħu skond ir-rapport ta' qabel.
Artikolu 9
Il-kontroll tad-dħul u ħruġ minn żoni speċifiċi
Kull Stat Membru għandu jassigura, illi permess tal-VMS, il-monitors tal-FMC tiegħu dwar il-bastimenti li jtajru l-bandiera tiegħu u reġistrati fil-Komunità, d-data u l-ħin tad-dħul u ħruġ minn:
(a) kull żona marittima fejn ir-regoli speċifiċi dwar l-adeżjoni għall-ibħra u rizorsi japplikaw:
(b) iż-żoni regolatorji ta' l-organizzazzjonijiet tass-sajd reġjonali li l-Komunità jew ċerti Stati Membri huma parti;
(ċ) l-ibħra ta' pajjiżi terzi.
Artikolu 10
Trasmissjoni tad-data lill-Istati Membri tal-kosta
1. Il-VMS stabbilit minn kull Stat Membru għandu jassigura t-trasmissjoni awtomatika lil FMC ta' l-Istat Membru tal-kosta tad-data li trid tiġi pprovduta skond l-Artikolu 5 dwar il-bastimenti tas-sajd li jtajru l-bandiera tiegħu u huma reġistrati fil-Komunità, waqt iż-żmien li jkunu fl-ibħra ta' l-Istati Membri tal-kosta.
Dik it-trasmissjoni tad-data għandha tkun fl-istess ħin tat-trasmissjoni lil-FMC ta' l-Istat Membru ta' reġistrazzjoni u għandu jkun konformi mal-format imniżżel fl-Anness I.
2. Kull Stat Membru għandu jibgħat lill-Istati Membri l-oħra lista dettaljata tal-kordinati tal-latitudni u lonġitudni li juri l-limiti taż-żona esklussiva ekonomika jew żona esklussiva tas-sajd.
3. L-Istati Membri fuq il-kosta li jimmunitarjaw konġunt żona jistgħu jispeċifikaw destinazzjoni komuni għat-trasmissjoni tad-data li għandha tiġi provduta skond l-Artikolu 5. Huma għandhom jinfurmaw lil-Kummissjoni u l-Istati Membri l-oħra b'dan.
4. L-Istati Membri għandhom jassiguraw kordinazzjoni bejn l-awtoritajiet kompetenti tagħhom dwar l-istabbilment u t-tħaddim tal-proċeduri għat-trasmissjoni lil FMC ta' Stati Membru fuq il-kosta.
5. Fuq talba l-Istati Membri għandhom jikkomunikaw lill-Istati Membri l-oħra lista tal-bastimenti li jtajru l-bandiera bla ħsara għal VMS. Il-lista għandha tkun fiha n-numru tar-reġistru tal-flotta interna, l-identifikazzjoni tal-flotta esterna, l-isem u s-sinjal ta' sejħa tar-radjo internazzjonali ta' kull bastiment.
Artikolu 11
In-nuqqas tekniku jew in-nuqqas ta' funzjoni tas-sistema li ssegwi l-movimenti bis-satellita
1. Fil-każ ta' nuqqas tekniku jew nuqqas ta' funzjoni tas-sistema li ssegwi l-movimenti bis-satellita li tkun installata abbord bastiment tas-sajd tal-Kommunità, il-kaptan jew is-sid tal-bastiment jew ir-rappreżentant tagħhom għandu jikkomunika kull erba' sigħat, li jibdew mill-ħin li l-każ ikunu skoprewh jew mill-ħin li hu jkun infurmat skond il-paragrafu 3 jew l-Artikolu 12(1), il-posizzjoni tal-bastiment ġeografika kurrenti aġġornata bl-e-mail, bit-telex, bil-fax, b'messaġġ bit-telefon jew bir-radjo, minn stazzjon tar-radjo approvat taħt il-leġislazzjoni tal-Komunità għar-riċeviment ta' tali rapporti lil FMC ta' l-Istat Membru ta' reġistrazzjoni u l-FMC ta' l-Istat Membru fuq il-kosta.
2. Bastiment tas-sajd tal-Komunità ma għandux jitlaq minn port, wara li jkollu nuqqas tekniku jew nuqqas ta' funzjoni qabel ma s-sistema li tkejjel is-satellita li jkollu installat abbord tkun qiegħda taħdem għas-sodisfazzjon ta' l-awtoritajiet kompetenti jew qabel ikun xort'oħra awtorizzat biex jitlaq mill-awtoritajiet kompetenti.
3. L-Istati Membri għandhom ifittxu jinfurmaw lill-kaptan jew lis-sid tal-bastiment jew lir-rappreżentant tiegħu meta s-sistema li jsegwi s-satellita installata abbord il-bastiment tas-sajd tal-Komunità tidher li tkun difettuża jew ma tkunx taħdem.
4. L-Istat Membru ta' reġistrazzjoni jista' jawtorizza lis-sistema li ssegwi l-moviment bis-satellita tiġi mibdula b'sistema li tkun taħdem u li tkun tħares l-Artikolu 5.
Artikolu 12
Data li ma tkunx irċevuta
1. Meta l-FMC ta' Stati Membru ta' reġistrazzjoni ma jkunx irċieva t-trasmissjonijiet tad-data skond l-Artikoli 8 jew 11 għal 12-il siegħa għandu jinnotifika lill-kaptan jew lis-sid tal-bastiment jew ir-rappreżentant tagħhom b'dan mill-iktar fis possibbli. Jekk, rigward bastiment partikolari, din is-sitwazzjoni tiġri iktar minn tliet darbiet f'perjodu ta' sena, l-Istat Membru ta' reġistrazzjoni għandu jassigura illi s-sistema li ssegwi s-satellita tal-bastiment in kwistjoni tiġi spezzjonata. L-Istat Membru konċernat għandu jinvestiga l-kwistjoni sabiex jistabbilixxi jekk l-apparat ikunx ġie mbagħbas. B'deroga mill-Artikolu 6(2)(d) dan għandu jikkonsisti fit-tneħħija ta' tali apparat biex jiġi eżaminat.
2. Meta l-FMC ta' Stati Membru ta' reġistrazzjoni ma jkunx irċieva t-trasmissjonijiet tad-data skond l-Artikolu 8 jew l-Artikolu 11(1) għal tnax-il siegħa u l-aħħar posizzjoni li rċevew kienet mill-ibħra ta' Stat Membru fuq il-kosta għandha tinnotifika lill-FMC ta' dak l-Istat Membru fuq il-kosta b'dan mill-iktar fis possibbli.
3. Meta l-awtoritajiet kompetenti ta' Stat Membru fuq il-kosta josservaw bastiment tas-sajd fl-ibħra tagħhom u ma jkunux irċevew id-data skond l-Artikolu 10(1) jew l-Artikolu 11(1) għandhom jinnotifikaw lill-kaptan tal-bastiment u lill-FMC ta' l-Istat Membru ta' reġistrazzjoni b'dan.
Artikolu 13
Il-kontroll ta' l-attivitajiet tas-sajd
1. L-Istati Membri għandhom jużaw id-data li jkunu rċevew skond l-Artikolu 8, l-Artikolu 10(1) u l-Artikolu 11(1) għall-kontroll effettiv ta' l-attivitajiet tas-sajd tal-bastimenti.
2. L-Istati Membri ta' reġistrazzjoni għandhom jassiguraw illi d-data li jkunu rċevew mill-bastimenti tas-sajd li jtajru l-bandiera tagħhom jew li jkunu rreġistrati fihom huma rrekordjati f'forma li tinqara fuq il-kompjuter għall-perjodu ta' tliet snin.
3. L-Istati Membri fuq il-kosta għandhom jassiguraw li d-data riċevuta mill-bastimenti tas-sajd li jtajru l-bandiera ta' Stat Membru ieħor huma rreġistrati f'forma li tista' tinqara fuq kompjuter għall-perjodu ta' tliet snin.
KAPITOLU III
AĊĊESS GĦAD-DATA U RAPPORTI
Artikolu 14
Aċċess għad-data
1. L-Istati Membri għandhom jassiguraw li l-Kummissjoni għandha, fuq talba speċifika, adeżjoni remota b'sezzjonijiet online għad-dokumenti tal-kompjuter li jkunu jinsabu fihom id-data reġistrata mill-FMC tagħhom.
2. Id-data riċevuta fil-qafas ta' dan ir-Regolament għandha tkun trattata b'manjiera konfidenzjali.
Artikolu 15
L-informazzjoni dwar l-awtoritajiet kompetenti
1. L-isem, l-indirizz, in-numru tat-telefon, in-numru tat-telex, in-numru tal-fax kif ukoll l-X25 u xi indirizzi oħra użati għat-trasmissjoni tad-data elettronika ta' l-awtorità kompetenti risponsabbli għal FMC huma mniżżla fl-Anness II.
2. Xi bdil fl-informazzjoni li hemm imsemmija fil-paragrafu 1 għandha tkun ikkomunikata lil Kummissjoni u lill-Istati Membri l-oħra fi żmien gimgħa mid-data ta' tali bidla.
Artikolu 16
Ir-rapporti ta' kull sitt xhur mill-Istati Membri
1. L-Istati Membri għandhom jirraportaw kull sitt xhur lill-Kummissjoni sa l-l ta' Mejju u sa l-1 ta' Novembru dwar il-funzjonar tal-VMS tagħhom matul is-sitt xhur ta' qabel.
2. Partikolarment, għandhom jinnotifikaw lill-Kummissjoni bid-data li ġejja:
(a) In-numru ta' bastimenti tas-sajd li jtajru l-bandiera jew li huma rreġistrati fl-Istati Membri konċernati bla ħsara għall-VMS matul is-sitt xhur ta' qabel;
(b) il-lista tal-bastimenti tas-sajd li l-apparati li jsegwu s-satellita tagħhom kellhom ripetutament nuqqas tekniku jew naqsu milli jaħdmu ripetutament matul is-sitt xhur ta' qabel:
(ċ) in-numru ta' rapporti tal-posizzjoni riċevuti mill-FMC matul is-sitt xhur ta' qabel, waqfu jaħdmu żajbar mill-Istat ta' reġistrazzjoni; u
(d) it-total tal-ħin imqatta' fiż-żoni marittimi identifikati mis-sotto-żoni tal-FAO matul is-sitt xhur ta' qabel, mill-bastimenti tas-sajd li jtajru l-bandiera tal- jew li huma reġistrati ma' l-Istat Membru konċernat bla ħsara għal VMS.
3. Il-format biex tiġi nnotifikata l-informazzjoni msejħa fil-paragrafu 2 tista' tiġi stabbilita b'konsultazzjoni ma' l-Istati Membri u l-Kummissjoni.
KAPITOLU IV
IS-SORVELJANZA BAŻATA FUQ IS-SATELLITI TAL-BASTIMENTI TAS-SAJD TA' PAJJIŻI TERZI LI JAĦDMU FL-IBĦRA TAL-KOMUNITÀ
Artikolu 17
Ħtieġa ta' apparat li jsegwi s-satellita abbord
Bastiment tas-sajd ta' pajjiż terz suġġett għal VMS għandu jkollu pjan operazzjonali ta' apparat li jsegwi s-satellita installata abbord meta jkun fl-ibħra tal-Komunità.
Artikolu 18
Karatteristiċi ta' l-apparati li jsegwu l-moviment bis-satelliti
1. L-apparati li jsegwu l-moviment bis-satelliti installati abbord il-bastimenti tas-sajd ta' pajjiżi terzi għandhom jassiguraw it-trasmissjoni awtomatika fi kwalunkwe żmien li fih dawk il-bastimenti jkunu fl-ibħra tal-Komunità tad-data li ġejja:
(a) l-identifikazzjoni tal-bastimenti tas-sajd;
(b) il-posizzjoni ġeografika l-iktar reċenti tal-bastiment tas-sajd, b'marġini ta' żball fil-posizzjoni li għandu jkun inqas minn 500 metru, b'intervall ta' kunfidenza ta' 99 fil-mija;
(ċ) id-data u l-ħin (espressi fil-Ħin Kordinat Universali (UTC)) tad-determinazzjoni tal-posizzjoni tal-bastiment tas-sajd; u
(d) b'effett mill-1 ta' Jannar, 2006 l-iktar tard, il-velocità u d-direzzjoni tal-bastiment tas-sajd.
2. L-apparati li jsegwu l-moviment bis-satellita m'għandhomx jirċievu u l-anqas jittrasmettu posizzjonijiet żbaljati u għandhom ikunu protetti kontra kull tip ta' alterazzjonijiet manwali.
Artikolu 19
Ir-responsabbiltajiet rigward l-apparati li jsegwu l-movimenti bis-satellita
1. Il-kaptana tal-bastimenti tas-sajd ta' pajjiżi terzi suġġetti għall-VMS għandhom jassiguraw li l-apparati li jsegwu l-movimenti bis-satellita huma operazzjonali f'kull żmien u li d-data msemmija fl-Artikolu 18(1) hija trasmessa.
2. Partikolarment, il-kaptan tal-bastimenti tas-sajd ta' pajjiżi terzi għandhom jassiguraw li:
(a) id-data ma huma mibdula bl-ebda mod;
(b) l-antenna jew l-antenni mqabbdin mal-apparat li jsegwi s-satellita ma humiex ta'xkiel bl-ebda mod;
(ċ) il-provvista ta' l-apparati li jsegwu s-satelliti mhix imfixxkla bl-ebda mod; u
(d) l-apparati li jsegwu s-satelliti ma humiex imneħħija mill-bastimenti tas-sajd.
3. Għandu jkun projbit li jiddistruġġu, jikkaġunaw danni, jiġu jkunu bla effett jew jindaħlu xort'oħra ma' l-apparat li jsegwi l-moviement bis-satellita.
Artikolu 20
Frekwenza tat-trasmissjoni tad-data
Il-frekwenza tat-trasmissjoni tad-data awtomatika għandha tkun mill-inqas darba kull siegħa. Madankollu, tista' tkun mill-inqas darba kull sagħtejn jekk l-FMC ta' l-Istat ta' reġistrazzjoni għandu l-possibbiltà li jsib il-posizzjoni effettiva tal-bastiment tas-sajd.
Artikolu 21
It-trasmissjoni lill-Istati Membri fuq il-kosta
L-informazzjoni tal-kontroll tal-posizzjoni msejħa fl-Artikolu 18(1) għandħa tintbgħat lil FMC ta' l-Istat Membru fuq il-kosta skond il-format imfisser fl-Anness I.
Artikolu 22
Il-koperazzjoni bejn l-Istati Membri u pajjiżi terzi
1. Kull Stat Membru għandu jittrasmetti lill-awtoritajiet kompetenti tal-pajjiżi terzi konċernati lista dettaljata tal-kordinati tal-latitudni u lonġitudni li juru l-limiti taż-żona esklussiva, ekonomika jew iż--żona tas-sajd esklussiva, f'format kompatibbli mas-Sistema Dinjija Ġeodetika ta' l-1984 (WGS 84).
2. L-Istati Membri fuq il-kosta għandhom jassiguraw il-kordinazzjoni ma' l-awtoritajiet kompetenti tal-pajjiżi terzi konċernati rigward l-istabbiliment u t-tħaddim tal-proċeduri għat-trasmissjoni awtomatika lil FMC tagħhom.
Artikolu 23
In-nuqqas tekniku jew nuqqas ta' tħaddim tal-apparat li jsegwi s-satelliti
1. Fil-każ ta' nuqqas tekniku ta' nuqqas ta' funzjoni ta' l-apparat li jsegwi s-satelliti istallat abbord bastiment tas-sajd ta' pajjiż terz waqt li jkun qieghed fl-ibħra tal-Komunità, il-kaptan jew is-sid tal-bastiment jew ir-rappreżentant tagħhom għandu jikkomunika kull sagħtejn, u kull darba li l-bastiment jiċċaqlaq minn ICES diviżjoni għall-oħra, il-posizzjoni kurrenti aġġornata ġeografika tal-bastiment permess ta' e-mail, telex, fax, b'messaġġi bit-telefon jew bir-radjo.
2. Dik l-informazzjoni għandha tiġi trasmessa lil FMC ta' l--Istat Membru tal-kosta.
3. Bastiment ta' pajjiż terz li jaħdem fl-ibħra tal-Komunità ma għandux jitlaq minn port ta' Stat Membru, wara li jkun ġralu nuqqas tekniku jew nuqqas ta' funzjoni, qabel ma l-apparat li jsegwi s-satelliti li jkun installat abbord qiegħed jaħdem għas-sodisfazzjon ta' l-awtoritajiet kompetenti jew qabel xort'oħra ma jkun awtorizzat jitlaq mill-awtoritajiet kompetenti.
4. L-Istati Membri fuq il-kosta għandhom jinfurmaw lill-kaptan jew lis-sid ta' bastiment jew ir-rappreżentant tagħhom meta l-apparat li jsegwi s-satelliti li jkun installat abbord il-bastiment jidher li huwa difettuż jew li ma jaħdimx.
Artikolu 24
Il-kontroll u r-rapporti ta' l-attivitajiet tas-sajd
1. L-Istati Membri għandhom jużaw id-data li jkunu rċevew skond l-Artikolu 18 u l-Artikolu 23(1) għal kontroll effettiv ta' l-attivitajiet tas-sajd tal-bastimenti tas-sajd ta' pajjiżi terzi.
2. L-Istati Membri għandhom jassiguraw li d-data li jkunu rċevew minn bastimenti tas-sajd ta' pajjiżi terzi huma rreġistrati f'forma li tista' tinqara fuq kompjuter għal perjodu ta' tliet snin.
3. L-Istati Membri għandhom jinfurmaw lill-Kummissjoni minnufih meta bastiment ma jħarisx ir-regoli li jkunu jinsabu f'dan il-Kapitolu.
KAPITOLU V
DISPOSIZZJONIJIET FINALI
Artikolu 25
Abbrogazzjoni
Ir-Regolament (KE) Nru 1489/97 huwa abbrogat b'effett mill-1 ta' Jannar, 2004.
Ir-referenzi lir-Regolament abbrogat għandhom ikunu meħuda bħala referenzi għal dan ir-Regolament u għandhom jinqraw skond ir-relazzjoni reċiproka tal-lista fl-Anness III.
Artikolu 26
Dħul fis-seħħ u applikabbiltà
Dan ir-Regolament għandu jidħol fis-seħħ fis-seba' jum wara l-pubblikazzjoni tiegħu fil-Ġurnal Uffiċjali ta' l-Unjoni Ewropea.
Għandu jgħodd mill-1 ta' Jannar, 2004.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-18 ta' Diċembru, 2003.

Labels: 12
8
11
6